open-index/open-wikipedia-markdown huggingface dataset:
அய்யனார் வீதி

**அய்யனார் வீதி** (*Ayyanar Veethi*) என்பது 2017 ஆம் ஆண்டைய தமிழ் நாடக திரைப்படம் ஆகும். அறிமுக இயக்குநர் ஜிப்சி ராஜ்குமார் இயக்கிய இத்திரைப்படத்தில் யுவன், புதுமுகம் சாரா செட்டி, சஞ்சு மோகன் ஆகியோர் முதன்மைப் பாத்திரங்களில் நடிக்க, பொன்வண்ணன், பாக்யராஜ் போன்றோர் பிற பாத்திரங்களில் நடித்துள்ளனர்.

## நடிகர்கள்

* யுவன் செந்திலாக
*  சாரா செட்டி அய்யனாரின் மகளாக
*  சிஞ்சு மோகன் சாஸ்திரி மகளாக
*  பொன்வண்ணன் அய்யனாராக
*  பாக்யராஜ் சுப்பிரமணிய சாஸ்திரியாக
* செந்தில்வேல்
* சிங்கம்புலி
* மீரா கிருஷ்ணன்
* சிங்கமுத்து
* முத்துக்காளை
* நாடோடிகள் ராஜா
* கோவை செந்தில்

## தயாரிப்பு
கிராமப்புற நாடகத் திரைப்படமான இப்படத்தில் யுவன் முக்கிய கதாபாத்திரத்திலும், பொன்வண்ணன் மற்றும் பாக்யராஜ் பிற முக்கிய வேடங்களிலும் நடிப்பதாக அறிவிக்கப்பட்டது. பாடகர் யுகே முரளி இந்த படத்தில் திரைப்பட இசையமைப்பாளராக அறிமுகமானார். *[[புலிப்பார்வை]]* புகழ் புதுமுகம் சாரா செட்டி மற்றும் சிஞ்சு மோகன் ஆகியோர் கதாநாயகிகளாக நடித்தனர். அவர்கள் முறையே பொன்னவன்னன் மற்றும் பாக்கியராஜ் ஆகியோர் ஏற்ற பாத்திரங்களின் மகள்களாக நடித்தனர். இப்படம் இராஜபாளையத்தில் படமாக்கப்பட்டது. இப்படத்திற்காக இருபத்தேழு அடி உயர அய்யனார் சிலை உருவாக்கப்பட்டது.

## இசை
படத்திற்கான இசையை யுகே முரளி மேற்கோண்டார்.

* "வராரு அய்யன் வராரு" - அனந்து, எம். எல். ஆர் கார்த்திகேயன்
* "பொண்ணுங்கலை பொருத்தவரை" - ஜெய மூர்த்தி
* "கள்ளப்பார்வை" - பிரசன்னா, மகதி
* "கண்ணுச்சராயம் முன்னாலே" - வேல்முருகன், கிருத்திகா பாபு
* "அய்யனாரு வீதியிலே" - யு. கே. முரளி, ஜிப்ஸி ராஜ்குமார்
* "அன்புகொண்டா அயன் முகம்" - யுகே முரளி, ஜிப்ஸி ராஜ்குமார்

## வெளியீடு
*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்றைக் கொடுத்து, "இது (படம்) 80 மற்றும் 90 களின் மெலோடிராமாக்களின் மோசமான கூறுகளின் தொகுப்பைப் போல வெளிவந்துள்ளது" என்று எழுதியது. *டைம்ஸ் ஆப் இந்தியா* சமயம் படத்திற்கு ஒளிப்பதிவைப் பாராட்டியது.  ஐந்து நட்சத்திரங்களில் ஒன்றரை மதிப்பெண்ணைக் கொடுத்தது. பின்னணி இசை மற்றும் கதையில் உள்ள போதாமைகளை விமர்சித்த *தினமலர்* இசையை பாராட்டியது. மாலைமலர் பாடல் இசையை பாராட்டியது என்றாலும் பின்ணனி இசையை விமர்சித்தது.

## மேற்கோள்கள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
பிரையன் ஆக்டன்

**பிரையன் ஆக்டன்** (**Brian Acton**) (பிறப்பு: 1972 அல்லது 1973) ஐக்கிய அமெரிக்காவின் கணினி நிரலாக்கர் மற்றும் இணைய தொழில் முனைவோர் ஆவார். இவர் அமெரிக்காவின் ஸ்டான்போர்டு பல்கலைகழகத்தில் இளநிலை கணினி அறிவியல் பட்டத்தைப் பெற்றுள்ளார். இவர் 2018-இல் மோக்சி மர்லின்ஸ்பைக் என்பவருடன் கூட்டாக இணைந்து சிக்னல் அறக்கட்டளையை நிறுவி, அதன் செயல் தலைவராக உள்ளார்.இவர் முன்னர் யாகூ! நிறுவ்னத்தில் பணியாற்றிவர். இவர் ஜான் கோயும் என்பவருடன் இணைந்து 2009-இல் வாட்சப் செயலியை நடத்தியவர். 2014-இல் வாட்சப் செயலியை முகநூல் நிறுவனத்திற்கு 19 பில்லியன் அமெரிக்க டாலருக்கு விற்றார்.  செப்டம்பர் 2017-இல் பிரையன் ஆக்டன் வாட்சப் நிறுவனத்திலிருந்து வெளியேறி, 2018-இல் சிக்னல் செயலியை நிறுவினார். ஐக்கிய அமெரிககாவின் வணிக இதழான போர்ஸ் கணிப்பின் படி, பிரையன் ஆக்டன், 2020-இல் உலகப் பணக்காரர்கள் பட்டியலில் (நிகர சொத்து மதிப்பு 2.5 பில்லியன் அமெரிக்க டாலர்கள்) 836-வது இடத்தை கொண்டுள்ளார்.

## கொடையாளராக
பிரையன் ஆக்டன் 2014-ஆம் ஆண்டு முதல் தனது மனைவி தெகன் ஆக்டனின் இணைந்து வைல்டு கார்டு எனும் அறக்கட்டளையை நிறுவி, அதன் மூலம் சன் லைட், ஆக்டன் குடும்பம் மற்றும் ஒற்றுமை என மூன்று சகோதர அறக்கட்டளை நிறுவினார்.   2018-இல் இவர் சிக்னல் அறக்கட்டளையை நிறுவினார்.

## இதனையும் காண்க

* சிக்னல் - திறன் பேசி செயலி

## மேற்கோள்கள்

## வெளி இணைப்புகள்
* Brian Acton on Forbes
பகுப்பு:அமெரிக்கக் கணினியியலாளர்கள்
பகுப்பு:புரவலர்கள்
ஜெயலலிதா நினைவு இல்லம்

**ஜெயலலிதா நினைவு இல்லம்** மறைந்த தமிழ்நாடு முதலமைச்சர் ஜெயலலிதா வாழ்ந்த வேதா நிலையத்தை தமிழ்நாடு அரசு 2017இல், நினைவு இல்லமாக மாற்றியது. இதன் திறப்பு விழா 28 சனவரி 2021 அன்று நடைபெற்றது. ஜெயலலிதா வாழ்ந்த வேதா நிலையம் சென்னை, போயஸ் தோட்டப் பகுதியில், 10 கிரவுண்ட் பரப்பில் கட்டிடங்களுடன் அமைந்துள்ளது. இந்த நிலத்தை கையகப்படுத்த தமிழ்நாடு அரசு நீதிமன்றத்தில் ரூபாய் 68 கோடி வைப்புத் தொகையாக செலுத்தியது.

ஜெயலலிதாவின் போயஸ் கார்டன் இல்லத்தை திறக்க சென்னை உயர்நீதிமன்றம் அனுமதி அளித்துள்ளது. ஆனால் ஜெயலலிதாவின் அண்ணன் குழந்தைகளான ஜெ. தீபக் மற்றும் ஜெ. தீபா தொடர்ந்த வழக்கில், ஜெயலலிதா நினைவு இல்லத்தின் திறப்பு விழா நடைபெற்றாலும், நினைவு இல்லத்தை காண பொதுமக்களை அனுமதிக்கக்கூடாது என உத்தரவிட்டது.

## வேத நிலையம்
ஜெயலலிதா வாழ்ந்த வேதா நிலையம் 10 கிரவுண்டு பரப்பளவில் 3 மாடிகளுடன் அமைந்துள்ளது. அந்த இல்லத்தில் நகரும் வகையிலான 32 ஆயிரத்து 721 பொருட்கள் இடம்பெற்றுள்ளன. அவற்றில் 8 ஆயிரத்து 376 புத்தகங்கள் மற்றும் 394 நினைவுப்பொருட்களும் அடங்கும். 4 கிலோ 372 கிராம் எடை கொண்ட 14 வகையான தங்க நகைகளும், 601 கிலோ 424 கிராம் எடை கொண்ட 867 வெள்ளிப் பொருட்களும், வெள்ளிப் பாத்திரங்களும் உள்ளன.

சினிமா, அரசியல் என ஜெயலலிதாவின் வாழ்க்கை வரலாற்றைச் சித்தரிக்கும் கருப்பு-வெள்ளை அரிய புகைப்படங்கள், அவர் பயன்படுத்திய பொருட்கள், ஜெயலலிதாவின் ஆளுமையைப் பிரதிபலிக்கும் பொருட்கள், அவர் படித்த புத்தகங்கள், நினைவுப்பொருட்கள், அவர் பயன்படுத்திய தனிப்பட்ட பொருட்களும் நினைவு இல்லத்தில் காட்சிப்படுத்தப்பட்டுள்ளன. ஜெயலலிதா பயன்படுத்திய பூஜை அறையும் பொதுமக்கள் பார்வையிடுவதற்காக தயார்ப்படுத்தப்பட்டுள்ளது.

## வழக்கு
தமிழ்நாடு அரசு நினைவு இல்லமாக மாற்றியதை எதிர்த்து, மறைந்த முதல்வர் ஜெயலலிதாவின் அண்ணன் மகள் தீபா மற்றும் மகன் தீபக் ஆகியோர் இது தொடர்பாக வழக்கு தொடர்ந்தனர். இந்த வழக்கில் நவம்பர் 24, 2021 அன்று தீர்ப்பு வழங்கப்பட்டது. அதன்படி, வேதா நிலையத்தை அரசுடைமையாக்கிய சட்டம் செல்லாது எனவும், மூன்று வாரத்தில் வேதா நிலையம் தீபா மற்றும் தீபக்கிடம் ஒப்படைக்க வேண்டும் என சென்னை உயர் நீதிமன்றம் உத்தரவிட்டது. இதனை தொடர்ந்து, போயஸ் கார்டனில் உள்ள வேதா நிலைய நினைவு இல்லத்தின் சாவியை ஆட்சியர் விஜயா ராணி, தீபா மற்றும் தீபக்கிடம் ஒப்படைத்தார்.

## இதனையும் காண்க
* ஜெயலலிதா நினைவிடம்

## மேற்கோள்கள்

பகுப்பு:தமிழ்நாட்டிலுள்ள நினைவகங்கள்
தொல்புரம்

**தொல்புரம்** (*Tholpuram*), இலங்கையின் யாழ்ப்பாண மாவட்டத்தில் உள்ள வலிகாமம் மேற்குப் பிரதேச செயலாளர் பிரிவுக்குள் அடங்கியுள்ள ஒரு ஊர் ஆகும். இவ்வூர் தொல்புரம் கிழக்கு, தொல்புரம் மத்தி, தொல்புரம் மேற்கு என மூன்று பிரிவுகளாக உள்ளது. யாழ்ப்பாணம்-மானிப்பாய்-காரைநகர் வீதியில் சித்தன்கேணி, சுழிபுரம் ஆகிய ஊர்களுக்கு இடையே அமைந்துள்ள இவ்வூர் யாழ்ப்பாண நகரில் இருந்து ஏறத்தாழ 15.5 கி.மீ. தொலைவில் உள்ளது. இவ்வூருக்கு வடக்கில் சுழிபுரம், ஆகிய ஊர்களும், கிழக்கில் சித்தன்கேணி, வட்டுக்கோட்டை ஆகிய ஊர்களும், தெற்கில் மூளாயும், மேற்கில் சுழிபுரமும் உள்ளன.

பண்டை நாளிலே தொல்புரம் என்பது சுழிபுரம், மாதகல், திருவடிநிலை, பொன்னாலை, சங்கானை, வட்டுக்கோட்டை, பண்டத்தரிப்பு, சங்கரத்தை ஆகிய பகுதிகளை உள்ளடக்கிய ஒரு பெரும் பகுதியாக இருந்தது.

## வரலாறு
தொல்புரத்தின் குறிச்சிப்பெயர்களாக வழக்கம்பரை, வீராவத்தை, சத்தியக்காடு, காளாவிக்காடு, பத்தானைக்கேணி, இந்திராயன் வயல், மன்னன் தோட்டம், நாகதோட்டம், சித்திராயன் குடியிருப்பு என்பன அமைந்துள்ளன.

வழக்கு+அம் +பரை =வழக்கம்பரை  வழக்காடிய மன்று இருந்தவிடம் வழக்கம்பரை எனப்பெயர் பெற்றது. போர் வீரர்கள் வாழ்ந்த இடம் வீராவத்தை என பெயர் பெற்றது. விசாரணை செய்து தீர்ப்பு வழங்கப்பட்டு சத்தியம் கேட்கப்பட்ட இடம் சத்தியக்காடு எனவும், காவற்படையினர் வாழ்ந்த பகுதி (காலாற்படை+காடு) காலாவிக்காடு எனவும் வழங்கலாயிற்று. இங்கு பாணாவெட்டிக்குளம் (பாணன்+வெட்டு+குளம்), பத்தானைக்கேணி (பத்து+யானை+கேணி) என்பனவும் இப்பகுதிக்கு வரலாற்றுப்பழமையைக் கூறுகின்றன. யாழ்பாடி முதன் முதலாக வெட்டுவித்த குளமே 'பாணன் குளம்' என்கிறார் ஆ. முத்துத்தம்பிப்பிள்ளை.

## பாடசாலைகள்
*தொல்புரம் அமெரிக்க மிசன் தமிழ்க் கலவன் பாடசாலை
*தொல்புரம் விக்கினேஸ்வரா பாடசாலை

## கோவில்கள்
*தொல்புரம் கொட்டடியம்பதி ஆதி முத்துமாாி அம்மன் கோயில்
*தொல்புரம் பத்தானைக்கேணியடி ஞான வைரவர் கோயில்
*தொல்புரம் பூதராசி அம்மன் கோயில்
*வழக்கம்பரை அம்மன் கோயில்
*தொல்புரம் துரையன்வளவுப் பிள்ளையார் கோயில்
* தொல்புரம் மடத்தடிப் பிள்ளையார் சுப்பிரமணிய சுவாமி ஆலயம்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
என்னருகில் நீ இருந்தால் (திரைப்படம்)

**என்னருகில் நீ இருந்தால்** (*Ennarukil Nee Irunthal*) என்பது 1991 ஆம் ஆண்டய  இந்திய தமிழ் திரைப்படமாகும்.  சுந்தர் கே. விஜயன் இயக்கிய இப்படத்தில் சி. குருதத், பிரியங்கா ஆகியோர் முக்கிய வேடங்களில் நடித்தனர்.

## நடிகர்கள்

* சி. குருதத்
* பிரியங்கா
* சின்னி ஜெயந்த்
* மயில்சாமி
* மீசை முருகேசன்

## பாடல்கள்

# "இந்திர சுந்தரியே"
# "ஓ உன்னாலா"
# "ஓரு கானா"
# "நிலவே நீ வரவேண்டம்"
# "பாடு"
# "உதயம்"

## குறிப்புகள்

## வெளி இணைப்புகள்

* என்னாருகில் நீ இருந்தால்

பகுப்பு:இந்தியத் தமிழ்த் திரைப்படங்கள்
பகுப்பு:1991 தமிழ்த் திரைப்படங்கள்
துள்ளித் திரிந்த காலம்

**துள்ளித் திரிந்த காலம்** (*Thulli Thirintha Kaalam*) என்பது  1998 ஆண்டைய தமிழ் நாடகத் திரைப்படம் ஆகும்.  பாலசேகரன் இயக்கிய இப்படத்தை கே. பாலச்சந்தர் தயாரித்தார். இப்படத்தில் அருண் குமார், குஷ்பூ ஆகியோர் முதன்மைப் பாத்திரங்களிலும்,  ரோஷினி, ரகுவரன்,  கரண் ஆகியோர் பிற வேடங்களிலும் நடித்தனர். ஜெயந்த் இசையமைத்த இப்படம் 1998 மார்ச்சில் நேர்மறையான விமர்சனங்களுடன் வெளியானது.

## கதை
எந்த உருப்படியான செயலையும் செய்யாத நான்கு இளைஞர்கள் தங்கள் நேரத்தை  வீணாக்கி வருகிறார்கள். அவர்களின் பெற்றோர்களும் அவர்களின் பொறுப்பற்ற நடத்தையால் சோர்ந்து போகிறார்கள். கௌசல்யா அவர்கள் அருகில் குடிவருகிறார். அவர்களின் வாழ்க்கை முறையையும் நடத்தையையும் பார்த்து, அவர்களுக்கு ஒரு பாடம் கற்பிக்க முடிவு செய்கிறார்.

## நடிகர்கள்

*அருண் குமார் அசோக்காக
*குஷ்பூ கௌசல்யாவாக
*ரோஷினி தேவியாக
*கரண் ரகுவாக
*ரகுவரன் சிதப்பரமாக, (கௌசல்யா மற்றும் ருகுவின் தந்தையாக)
*பாத்திமா பாபு விசாலமாக (சிதம்பரத்தின் மனைவி) 
*ராம்ஜி மனோகராக
*தாமு தாமுவாக
*கொச்சி ஹனீஃபா நாயராக
*சிறீமன் சரவணனாக
*ஜெய்கணேஷ் அசோக்கின் தந்தையாக
*டெல்லி கணேஷ் தாமுவின் தந்தையாக
*இராமி ரெட்டி தேவியின் தந்தையாக
*மதன் பாப் வங்கி மேலாளராக
*மோகன் ராமன் வேலைவாய்ப்பு அலுவலர்
*மகேந்திரன் சந்தை தொழிலாளி
*சிசர் மனோகர்
*ரமேஷ் கண்ணா அவராகவே
*கவிதாலயா கிருஷ்ணன் அவராகவே
*சுவாதி சிறப்புத் தோற்றத்தில்
*அல்போன்சா சிறப்புத் தோற்றத்தில்

## இசை
இப்படத்திற்கு ஜெயந்த் இசையமைத்தார்.

* தீவானா - மனோ, பாப் ஷாலினி
* மண்ணில் என்ன - மனோ, மால்குடி சுபா
* ஆழகே -  சித்ரா
* கௌசல்யா - ஹரிணி, பேபி தீபிகா
* டக் டக் - பி. உன்னிகிருஷ்ணன், சுஜாதா, விஜய்
* வார்த்தை என்ன - மனோ

## வெளியீடு
இந்தோலிங்க்.காமின் விமர்சகர் இந்த படம் குறித்து நேர்மறையான விமர்சனங்களை வெளியிட்டது, "இந்த கே. பாலச்சந்தர் தயாரிப்பில் புதியதாகவோ அல்லது வித்தியாசமாகவோ எதுவும் இல்லை, ஆனால் இளைஞர்களுக்கான பழைய-ஆலோசனை மசாலாவை, சில சென்டிமென்ட் ஊறுகாய்,  நகைச்சுவை இனிப்பு ஆகியவற்றை பாடல்களுடன் கலந்து வழங்குகிறது".

இப்படம் வணிகரீதியான வெற்றியைப் பெற்றது, இப்படத்தின் தெலுங்கு மற்றும் கன்னட பதிப்புகளைத் தயாரிக்க ஊக்கபடுத்தியது. *அம்மாயி கோசம்* என்ற தெலுங்கு மறு ஆக்கத்தில் ரவி தேஜா மற்றும் மீனா ஆகியோர் முக்கிய வேடங்களில் நடித்திருந்தனர்.

## குறிப்புகள்

பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
வேலை (திரைப்படம்)

**வேலை** (*Velai*) என்பது  1998 ஆண்டைய இந்தியத் தமிழ்த் திரைப்படம் ஆகும். ஜே. சுரேஷ் இயக்கி இப்படத்தை பாலகுமாரனால் எழுதியிருந்தார். படத்தில் விக்னேஷ், இந்திரஜா, நாசர் ஆகியோர் முன்னணி வேடங்களில் நடித்தனர். ஜே. வாசுதேவன் தயாரித்த இப்படத்திற்கு, யுவன் சங்கர் ராஜா இசை அமைத்தார். படமானது 1998 பிப்ரவரி 26 இல் வெளியானது.

## நடிகர்கள்

* விக்னேஷ் கணேசாக
* இந்திரஜா
* நாசர்
* ஹேம்நாத்
* லதீப்
* வடிவுக்கரசி
* பூலு ஆனந்த்
* சார்லி
* சாருஹாசன்
* ராகவி
* சொக்கலிங்க பாகவதர்
* மேஜர் சுந்தரராஜன்
* பொன்வண்ணன்
* சந்தான பாரதி
* தலைவாசல் விஜய்

## இசை
யுவன் சங்கர் ராஜா தனது முதல் படமான *[[அரவிந்தன் (திரைப்படம்)|அரவிந்தனுக்குப்]]* பிறகு இரண்டாவதாக இப்படத்திற்கு இசை அமைத்தார். இதில் 5 பாடல்கள் இருந்தன. அறிவுமதி, பழனி பாரதி, ரவி பாரதி, ஆர். வி. உதயகுமார் ஆகியோர் பாடல் வரிகளை எழுதினர். தமிழ் நடிகர் விஜய், பிரேம்ஜி அமரனுடன் இணைந்து ஒரு பாடலை பாடியுள்ளார். அவர் இப்படத்தில் நடிக்கவில்லை என்றாலும் விக்னேசுக்கு பின்னணி குரலை வழங்கினார். இந்தத் திரைப்படத்தில் நடித்த நாசர் பின்னணிப் பாடகராக அறிமுகப்படுத்தப்பட்டார்.

## மேற்கோள்கள்

## வெளியிணைப்புகள்
* 
* வேலைவாய்ப்பு பரிமாற்றம் ஆன்லைன் பதிவு 
* Velai  CineSouth மணிக்கு
* ராகத்தில் வேலாய் பாடல்கள்

பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
கோலாலம்பூர் பட்டாம்பூச்சி பூங்கா

**கோலாலம்பூர் பட்டாம்பூச்சி பூங்கா** *(Kuala Lumpur Butterfly Park)* மலேசிய நாட்டின் கோலாலம்பூர் நகரில் அமைந்துள்ள ஒரு பெரிய பட்டாம்பூச்சி உயிரியல் பூங்காவாகும். மலாய் மொழியில்  தாமான் ராமா ராமா கோலாலம்பூர் என்று குறிப்பிடுகிறார்கள். இப்பூங்கா மலேசியாவின் பிரபலமான சுற்றுலா அம்சமாகும். 

பெர்டானா தாவரவியல் பூங்காவிற்கும்  கோலாலம்பூர் பறவை பூங்காவிற்கும் அருகில் இந்த கோலாலம்பூர் பட்டாம்பூச்சி பூங்கா அமைந்துள்ளது.  பட்டாம்பூச்சி பூங்காவில் மலேசிய நாட்டை தாயகமாகக் கொண்ட உள்ளூர் பட்டாம்பூச்சிகள் பல உள்ளன.

## பொது

5,000 எண்ணிக்கைக்கும் மேற்பட்ட பட்டாம்பூச்சிகள், தாயகம் சாராத  தாவரங்கள், பட்டாம்பூச்சி-விருந்தோம்பித் தாவரங்கள் மற்றும் பெரணிச்செடிகள் போன்ற அம்சங்களுடன் 80,000 சதுர அடிக்கு மேற்பட்ட நிலப்பரப்பு தோட்டத்தில் பட்டாம்பூச்சி பூங்கா பரந்து விரிந்திருக்கிறது. உலகின் மிகப்பெரிய பட்டாம்பூச்சி பூங்காக்களில் இதுவும் ஒன்றாகும். 

பட்டாம்பூச்சிகள் மற்றும் பிற பூச்சிகள் பற்றிய தகவல்களுடன் ஒரு கண்காட்சி பகுதியும் இங்கு உள்ளது. பூங்காவின்  சுற்றுப்பயணத்தின் முடிவில் சுற்றுலாப் பயணிகளுக்காக ஒரு நினைவு பரிசு களஞ்சியமும் இங்கு அமைக்கப்பட்டுள்ளது.
 
## பூச்சிகள் அருங்காட்சியகம்

பெருத்த வண்டுகள், விவேரியம் எனப்படும் செயற்கை வளர்ப்பகங்களில் வளர்க்கப்படும் எறும்பு, சிலந்தி போன்ற நீண்ட கால்களும் மெல்லிய உடலமைப்பும் கொண்ட பூச்சிகள், பழமையான ஊர்வன இன்ங்கள் போன்றவற்றின் சேகரிப்பு அருங்காட்சியகம் ஒன்றும் பட்டாம்பூசி பூங்காவில் உள்ளது. 

## போக்குவரத்து வசதி

கோலாலம்பூரின் கெலானா செயா தடத்தில் அமைந்துள்ள பசார் செனி இரயில் நிலையத்திற்கு மேற்கில் நடந்தே சில நிமிடங்களில் கோலாலம்பூர் பட்டாம்பூச்சி பூங்காவுக்குச் செல்ல முடியும். 

## மேற்கோள்கள்

## மேலும் காண்க
மலேசியத் தேசியப் பூங்காக்களின் பட்டியல்

## புற இணைப்புகள்

* Homepage of the Kuala Lumpur Butterfly Park

பகுப்பு:மலேசியப் பூங்காக்கள்
பகுப்பு:மலேசிய சுற்றுலாத் தலங்கள்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோலாலம்பூர் சுற்றுலா இடங்கள்
பேண்டு மாஸ்டர்

**பேண்டு மாஸ்டர்** (*Band Master*) என்பது 1993 ஆம் ஆண்டய தமிழ் திரைப்படம் ஆகும். கே. எஸ். ரவிக்குமார் இயக்கிய இப்படத்தில் சரத்குமார் மற்றும் ஹீரா ஆகியோர் முக்கிய வேடங்களில் நடித்துள்ளனர். ரஞ்சிதா, விஜயகுமார், ஸ்ரீவித்யா ஆகியோர் துணை வேடங்களில் நடித்துள்ளனர்.

## கதை
ரவி, ஒரு இசைக்குழுவில் வேலை செய்து மகிழ்ச்சியான, தன்னிறைவான வாழ்க்கையை நடத்துகிறான். கீதா அமைச்சரின் ஒரே மகள் என்பதை உணராமல் சூழ்நிலைகள் ரவி அவளை காதலிக்கிறான்.

## நடிகர்கள்

* சரத்குமார் ரவியாக
* ஹீரா கீதாவாக
* மீனாட்சியாக ரஞ்சிதா
* விஜயகுமார் வீரராகவனாக
* ஸ்ரீவித்யா
* கவுண்டமணி மணியாக
* செந்தில் ஆல்பர்ட்டாக
* சின்னி ஜெயந்த் ஓட்டுநராக
* உதய் பிரகாஷ்
* பாண்டு
* கே. எஸ். ரவிக்குமார்

## இசை
இபடத்திற்கு தேவா இசையமைத்துள்ளார். பாடல் வரிகளை வாலியும்,  காளிதாசனும் எழுதியுள்ளனர்.

## வெளியீடும் வரவேற்பும்
*பேண்டு மாஸ்டர்* 1993  சூலை 2 அன்று  வெளியிடப்பட்டது. *[[இந்தியன் எக்சுபிரசு|தி இந்தியன் எக்ஸ்பிரஸின்]]* மாலினி மன்னாத் தனது விமர்சனத்தில் சரத்குமார், ஹீரா, சின்னி ஜெயந்த் ஆகியோரின் நடிப்பைப் பாராட்டினார்.

## மேற்கோள்கள்

## வெளியிணைப்புகள்
*
*

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. எஸ். ரவிக்குமார் இயக்கியுள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பாஸ் மார்க்

**பாஸ் மார்க்** (*Pass Mark*) என்பது 1993 ஆம் ஆண்டய தமிழ் நகைச்சுவை-நாடக திரைப்படம் ஆகும். வி. பாலகிருஷ்ணன் எழுதி இயக்கிய  இப்படத்தில் ராம்கி, கஸ்தூரி ஆகியோர் முக்கிய வேடங்களில் நடித்துள்ளனர். சனகராஜ், விவேக், எஸ். எஸ். சந்திரன் ஆகியோர் துணை வேடங்களில் நடித்துள்ளனர். இப்படத்திற்கு தேவா இசை அமைத்துள்ளார் இப்படம் 1993  சூலை 23 அன்று வெளியிடப்பட்டது. இந்த படம் பின்னர் தெலுங்கில் *அல்லரி அப்பாய் என்று* மொழிமாற்றம் செய்யபட்டது.

## கதை
வேலையற்ற இளைஞனான முரளி ஒரு குறும்புக்காரன்.  தன்னைச் சுற்றியுள்ளவர்களுக்கு ஏற்படக்கூடிய எந்த பிரச்சினையையும் பொருட்படுத்தாமல் பணத்திற்காக எந்த பந்தயத்துக்கும் முன்வரக்கூடியவன். பந்தையத்துக்காக தான் இறந்துவிட்டதாகவும், பைத்தியக்காரனாகவும் நடித்துள்ளான். இது அவனது பெற்றோருக்கு மிகுந்த மன உளைச்சலை ஏற்படுத்துகிறது. முரளி ஒரு ரிக்‌ஷா ஓட்டுநராக ஆகி பொறுப்பாக இருக்கிறான். ஆனால் விரைவில் தனது பழைய பழக்கவழக்கங்களுக்கு மீண்டும் செல்கிறான். செல்வம் ஒரு மதுபானக் கடையை வைத்திருக்கிறார், சாந்தியை திருமணம் செய்து கொள்ள விரும்புகிறார், ஆனால் அவரது குடும்பத்தினரும், சாந்தியும் இதை கடுமையாக எதிர்க்கின்றனர். அவளுக்கு வேறு ஒருவருடன் திருமண ஏற்பாடு நடக்கிறது. செல்வம் முரளியை திருமணத்திற்கு அழைத்து வந்து, அவன் தாலியைத் திருடி, யாரும் கவனிக்குமுன் திருப்பித் வைக்க வேண்டும் என்று பந்தையம் வைக்கிறார். முரளி இந்த சவாலை ஒப்புக் கொண்டு தாலியைத் திருடுகிறான். ஆனால் அதை திருப்பி வைப்பதற்கு முன்பு செல்வத்தால் போதை மருந்து கொடுக்கப்படுகிறான். தாலி காணமல் போனதை கெட்ட சகுணமாக கருதி மணமகன் திருமணத்தை நிறுத்துகிறான். குற்ற உணர்வுக்கு  ஆளான முரளி  சாந்திக்கு உதவுவ்வேண்டும் என்று உறுதி கொள்கிறான். முரளிக்கு கல்யாணியை திருமணம் செய்து வைக்க வேண்டும் என்று அவனது பெற்றோர் விரும்புகிறார்கள். கல்யாணியும் முரளியை மணப்பதில் ஆர்வமாக இருக்கிறாள், ஆனால் அவன் சாந்தியால் ஈர்க்கப்படுகிறான். சாந்திக்கு உதவுவதற்கான முயற்சியில் செல்வம் மற்றும் அவனது பெற்றை முரளி எதிர்கொள்ள வேண்டிவருகிறது.

## நடிகர்கள்

*ராம்கி முரளியாக
*கஸ்தூரி சாந்தியாக
*நந்தினி கல்யாணியாக
*ஜனகராஜ்
*எஸ். எஸ். சந்திரன் முரளியின் தந்தையாக
*வெண்ணிற ஆடை மூர்த்தி
*வாசு விக்ரம் செல்வமாக
*விவேக்
*கிங் காங்
*ஓமக்குச்சி நரசிம்மன்
*ஒரு விரல் கிருஷ்ணா ராவ்
*ரமேஷ் கண்ணா
*வடிவுக்கரசி
*சச்சு சரசுவாக (முரளியின் தாய்)
*சிவரஞ்சனி சிறப்புத் தோற்றத்தில்

## இசை
இப்படத்திற்கான பின்னணி இசை மற்றும் பாடல்களுக்கான இசையை இசையமைப்பாளர் தேவா மேற்கொண்டார். 1993 இல் வெளியான இந்த பாடல் பதிவில், வைரமுத்து எழுதிய 6 பாடல்கள் இருந்தன.

## வரவேற்பு
*நியூ ஸ்ட்ரெய்ட்ஸ் டைம்ஸின்* கே. விஜயன் இதை "ஒரு சற்று வித்தியாசமான கதை" என்றும் "2½ மணிநேரம் பொழுது போக்குவதற்கான ஒரு வழியாக உள்ளது" என்றும் குறிப்பிட்டார்.

## மேற்கோள்கள்

## வெளி இணைப்புகள்

*   
* YouTube இல் பாஸ் மார்க்

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1993 தமிழ்த் திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:சச்சு நடித்த திரைப்படங்கள்
மெற்றோ பேருந்து (மலேசியா)

**மெட்ரோ பேருந்து** (வணிகப் பெயர்: **மெட்ரோ பஸ்**) (ஆங்கிலம் (*Metrobus Nationwide Sdn Bhd*) என்பது மலேசிய நாட்டின் தனியாருக்குச் சொந்தமான பொது போக்குவரத்து நிறுவனமாகும். இந்தச் சேவை கிள்ளான் பள்ளத்தாக்கில் 1992-இல் தொடங்கப்பட்டது. 

இது சுபாங் ஜெயாவை அடிப்படையாகக் கொண்டது. ரேபிட் பேருந்து. (*Rapid KL*) நிறுவனத்திற்கு அடுத்த நிலையில், கோலாலம்பூரில் இது இரண்டாவது பெரிய பேருந்து நிறுவனமாகும்.  

## பொது

மெட்ரோ பஸ் நாடு முழுமைக்குமான சேவைகளை நிசான் டீசல் (*Nissan Diesel*), இனோ (*Hino*) மற்றும் மெர்சிடிஸ் பென்சு பேருந்து தயாரிப்புகளுடன் கூடிய ஒரு பெரிய நிறுவனமாகும். ஆனாலும் பேருந்துகள் சேவையின் தரத்தில் குறைபாடுகள் தெரிவிக்கப் படுகின்றன.

## மேற்கோள்கள்

## வெளி இணைப்புகள்

பகுப்பு:போக்குவரத்து
பகுப்பு:மலேசியாவில் போக்குவரத்து
பகுப்பு:மலேசியாவில் பேருந்து போக்குவரத்து
எம். எஸ். பிட்டா

**மணீந்தர் ஜீத் பிட்டா** (*Maninderjeet Bitta*) (எம் பிட்டா எனவும் அழைக்கப்படுபவர்) அனைத்து இந்திய பயங்கரவாத எதிர்ப்பு முன்னணி (AIATF) தலைவர் மற்றும் இந்திய இளைஞர் காங்கிரசின் முன்னாள் தலைவரும் ஆவார். இவரை இந்திய இளைஞர் காங்கிரசின் தலைவராக பி.வி.நரசிம்மராவ் நியமித்தார். பியாண்ட் சிங் பஞ்சாப் அரசின் முதலமைச்சராக இருந்த போது மணீந்தர்ஜித் சிங் பிட்டா மாநில அமைச்சராக இருந்தார்**.**

## அவரது வாழ்க்கையில் நிகழ்ந்த தாக்குதல்கள்

* மே 9, 1992இல் பஞ்சாபின் புனித நகரமான அமிர்தசரசில் 1992 மே 9 அன்று 13 பேர் கொல்லப்பட்ட கார் குண்டுவெடிப்பில் பிட்டா பலத்த காயமடைந்தார்.
* செப்டம்பர் 11, 1993 அன்று புது தில்லியின் ரைசினா சாலையில் உள்ள இந்திய இளைஞர் காங்கிரசு அலுவலக வளாகத்தில் பிட்டா மீது பயங்கர தாக்குதல் நிகழ்ந்தது. இதில் இருந்தும் தப்பினார். அப்போதைய ஆளும் காங்கிரசு கட்சியின் இளைஞர் பிரிவின் தலைவராக இருந்த மணீந்தர்ஜீத் சிங் பிட்டா தனது அலுவலகத்திற்கு தனது மகிழ்வுந்தில் இருந்து விலகிச்சென்ற போது குண்டுவெடிப்பு நிகழ்ந்தது. இறந்தவர்களில் அவரது இரண்டு மெய்க்காப்பாளர்களும் இருந்தனர். அவர் மார்பில் சிறு காயங்களுடன் தப்பினார், ஆனால் 9 பேர் கொல்லப்பட்டனர் மற்றும் 36 பேர் காயமடைந்தனர்.  எரியும் வட்டைகள் மற்றும் உலோக மற்றும் கண்ணாடித் துண்டுகள் பாராளுமன்றம் மற்றும் பல அரசாங்க கட்டிடங்களுக்கு அருகில் 100 கெஜம் பரப்பளவில் பரவியிருந்தன. சேதமடைந்த கார்களில் இருந்து மீட்கப்பட்ட உடல்களை மீட்புப் படையினர் இழுத்துச் சென்றனர். நிகழ்வு நடந்த போது அந்த இடத்தைக் கடந்து சென்று கொண்டிருந்த பேருந்தில் பயணிகள் காயமடைந்தனர். அதிக மழை பெய்யாமல் இருந்திருந்தால் இறப்பு எண்ணிக்கை மிக அதிகமாக இருந்திருக்கும். விசாரணையின் பின்னர், அதிகாரிகள் 1993 ஆம் ஆண்டு ரைசினா சாலை மகிழ்வுந்து வெடிகுண்டு வெடிப்பிற்கு காரணமானவர்களில் ஒருவராக, காலிஸ்தான் விடுதலைப் படையின் துணை நிறுவனமான தேவிந்தர் பால் சிங் புல்லருக்கு தூக்கு தண்டனை வாயிலாக மரண தண்டனை விதிக்கப்பட்டது. தண்டனைக்கு எதிரான புல்லரின் மேல்முறையீடு டிசம்பர் 27, 2006 அன்று இந்திய உச்ச நீதிமன்றத்தால் தள்ளுபடி செய்யப்பட்டது. மன்னிப்பு கோரிய அவரது வேண்டுகோளை இந்திய ஜனாதிபதி 2011 மே மாதம் நிராகரித்தார். தூக்கிலிடும் தண்டனையை மாற்றுமாறு அவர் மீண்டும் கேட்டார், இது ஏப்ரல் 12, 2013 அன்று இந்திய உச்ச நீதிமன்றத்தால் நிராகரிக்கப்பட்டது. இறுதியாக தேவிந்தர்பால் சிங் புல்லருக்கு மரண தண்டனை உச்சநீதிமன்றம் 2014 மார்ச் 31 அன்று ஆயுள் தண்டனையாக மாற்றியது.

## சமூக சேவகர்
எம். எஸ். பிட்டாவிற்கு இசட் + பாதுகாப்பு வழங்கப்படுகிறது 

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
மகேந்திர யாதவ்

**மகேந்திர யாதவ்** (*Mahendra Yadav*)(இறப்பு-ஜூலை 5, 2020) என்பவர் இந்தியத் தேசிய காங்கிரசினைச் சார்ந்த அரசியல்வாதி ஆவார். இவர் தில்லியில் உள்ள பாலம் சட்டமன்றத் தொகுதியிலிருந்து 1998ல் சட்டமன்ற உறுப்பினராகத் தேர்ந்தெடுக்கப்பட்டார். 1984ஆம் சீக்கியர்களுக்கு எதிரான கலவரம் வழக்கில் குற்றவாளியாக அறிவிக்கப்பட்டு  10 ஆண்டுகள் சிறைத் தண்டனை விதிக்கப்பட்டது.

இவர் 5 ஜூலை 2020 அன்று கொரோனா வைரசு தொற்று காரணமாக இறந்தார். இவருக்கு எடுக்கப்பட்ட மருத்துவ சோதனையின் அடிப்படையில் ஜூன் 26, 2020 அன்று கொரோனா தொற்று உறுதிசெய்யப்பட்டது.

## மேலும் காண்க

* 1984 சீக்கிய எதிர்ப்பு கலவரம்

## மேற்கோள்கள்

பகுப்பு:2020 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:கொரோனாவைரசுத் தொற்றினால் இறந்தவர்கள்
நூறு நாட்கள்

**ஒரு நூறு நாட்கள்** (*One Hundred Days*) அல்லது **100 நாட்கள்** கீழ்க்கண்டவற்றைக் குறிக்கலாம்:

* 100 நாட்கள் (1991 திரைப்படம்), ஒரு இந்திய திரில்லர் படம்
* 100 நாட்கள் (2001 திரைப்படம்), உருவாண்ட இனப்படுகொலை பற்றிய படம்
* 100 நாட்கள் (2013 படம்)
* *100* டேஸ் வைல்ட், 2020 டிஸ்கவரி சேனல் ரியாலிட்டி தொலைக்காட்சித் தொடர், அலாஸ்காவின் தனானா ஆற்றங்கரையில் வேட்டைக்காரர்களின் சமூகத்தை மையமாகக் கொண்டது
* 100 நாட்களுக்கு அப்பால், 100 நாட்களுக்கு முன்னர். இது பிபிசி செய்தி நடப்பு விவகார திட்டம்
* நூறு நாட்கள் (தொகுப்பு), 2009 ஆம் ஆண்டு ஜே.ஜே. லின் தொகுப்பு
* "100 நாட்கள்", பிரித்தானிய பிரதமர் ராபர்ட் பீலின் முதல் சொல் (1834-1835)
* "100 நாட்கள்", 1994 உருவாண்டா இனப்படுகொலை
* 100 நாட்கள் பிரச்சாரம், அம்னஸ்டி இன்டர்நேஷனலின் விளம்பர யுத்தி
* ஒரு நூறு நாட்கள்: அட்மிரல் சாண்டி உட்வார்ட் எழுதிய புத்தகம், *பால்க்லேண்ட்ஸ் போர் குழு தளபதியின் நினைவுகள்*
* ஒரு நூறு நாட்கள்: டேவிட் பீரோவின் 2000 புத்தகம், மருத்துவரிடமிருந்து நோயாளிக்கு எனது எதிர்பாராத பயணம்
* ஒரு நூறு நாட்கள்: கட்டிடக்கலைஞர்களின் கதை கிட்டத்தட்ட உலக சுற்றுப்பயணம், பிரித்தானிய மெட்டல்கோர் இசைக்குழு கட்டிடக் கலைஞர்களின் 2012 சுற்றுப்பயணத்தைப் பற்றிய ஆவணப்படம்
* "நூறு நாட்கள்" இருந்து மார்க் லேனெகென் பாடல் பபுள்கம்
* ஒரு நூறு நாட்கள், இயன் டேனர் தலைமையிலான இசைக்குழு

## மேலும் காண்க

* நூறு நாட்கள் (தெளிவின்மை)
* முதல் நூறு நாட்கள் (தெளிவின்மை)

பகுப்பு:பக்கவழி நெறிப்படுத்தல்
நிகோபார் பறக்கும் நரி

**நிக்கோபார் பறக்கும் நரி** *(Nicobar flying fox)(தெரோபசு பானுலசு)* என்பது தெரோபோடிடே குடும்பத்தினைச் சார்ந்த பழ வௌவால் ஆகும். இது இந்தியாவில் மட்டுமே காணக்கூடியது. இதன் இயற் வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடு மற்றும் மிதவெப்பமண்டல அல்லது வெப்பமண்டல சதுப்பு நிலங்கள் ஆகும். காடுகளை அகற்றுவதால் வாழ்விட இழப்பு இச்சிற்றின வாழ்விற்கு அச்சுறுத்தலாக உள்ளது.

## மேற்கோள்கள்

பகுப்பு:இந்தியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இந்திய அகணிய உயிரிகள்
கிழக்கே வரும் பாட்டு

**கிழக்கே வரும் பாட்டு** (*Kizhakke Varum Paattu*)  என்பது 1993 ஆம் ஆண்டய இந்திய தமிழ் காதல் திரைப்படமாகும்.  இராதா பாரதி இயக்கிய இப்படத்தில் பிரசாந்த் மற்றும் சர்மிளா ஆகியோர் முக்கிய கதாபாத்திரங்களில் நடித்துள்ளனர். தேவா இசையமைத்தார். படம் வணிகரீதியாக ஒரு தோல்விப் படமாக ஆனது.

## கதை
கதை தனது சொந்த ஊருக்கு வரும் மூர்த்தியைப் ( பிரசாந்த் ) பற்றியது. அவர் கிராமத்தில் ஊர் தலைவரின் மகள் கண்மணியை ( சார்மிலா ) சந்திக்கிறார். அவர்கள் ஒருவருக்கொருவர் காதல் கொள்கிறார்கள். சிறையில் இருந்து திரும்பும் கண்மணியின் அண்ணன் பொன்னம்பலம் அவர்களின் காதலையும், திருமணத்தையும் எதிர்க்கிறார். கதை மூர்த்தியின் தந்தையின் குறித்த முன் நடந்தை கதை நோக்கி செல்கிறது. அதைத் தொடர்ந்து, கதையில் பல அசம்பாவித சம்பவங்கள் திருப்பங்கள் தோன்றுகின்றன. மூர்த்தி எல்லா எதிர்ப்புகளையும் தாங்கி, கண்மணியின் கையைத் பிடிப்பதில் வெற்றி பெறுகிறார், படம் மகிழ்ச்சியோடு முடிகிறது.

## நடிகர்கள்

* பிரசாந்த் மூர்த்தியாக
* சர்மிளா கண்மணியாக
* மா. நா. நம்பியார்
* ஸ்ரீவித்யா
* சத்தியப்பிரியா
* சனகராஜ்
*  பொன்னம்பலம் கண்மணியின் அண்ணனாக
* மான்யா

## இசை
படத்திற்கான பின்னணி சை மற்றும் பாடல்களுக்கான இசையை தேவா மேற்கொட்டார்.

### தமிழ் பதிப்பு
பாடல் வரிகளை காளிதாசன் மற்றும் ரவி பாரதி ஆகியோர் எழுதியுள்ளனர்.

### தெலுங்கு பதிப்பு
இந்த படம் தெலுங்கில் *அல்லரி புல்லோடு* என பெயரில் வெளியானது. அனைத்து பாடல்களையும் ராஜாஷ்ரி எழுதினார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:எம். என். நம்பியார் நடித்த திரைப்படங்கள்
தாய்க்குலமே தாய்க்குலமே

**தாய்க்குலமே தாய்க்குலமே** (*Thaikulame Thaikulame*) என்பது 1995 ஆம் ஆண்டய இந்தியத் தமிழ் திரைப்படம் ஆகும். என். முருகேஷ் இயக்கிய படத்திற்கான கதையை கே. பாக்யராஜ் எழுதினார். இப்படத்தில் பாண்டியராஜன், ஊர்வசி, வினயா பிரசாத் ஆகியோர் முக்கிய வேடங்களில் நடித்துள்ளனர். வடிவேலு, ஆர். சுந்தர்ராஜன் ஆகியோர் துணை வேடங்களில் நடித்துள்ளனர். பட்த்திற்கு தேவா இசையமைத்தார். படம் ஒரு வெற்றிப்படமாக ஆனது. இப்படம் தெலுங்கில் வெங்கடேஷ் நடிக்க *இன்ட்லோ இல்லாலு வண்டிண்ட்லோ பிரியுரலு என்றும்*, இந்தியில் அனில் கபூர் *கர்வாலி* *பஹர்வாலியாகவும்* என்றும், கன்னடத்தில் வீ. ரவிச்சந்திரன் *நானு நன்ன ஹெண்ட்தியரு* என்றும் மாறு ஆக்கம் செய்யப்பட்டன.

## கதை
பாண்டியராஜனுக்கும் ஊர்வசிக்கும் திருமணமாகி நீண்டகாலமாகியும் குழந்தைகள் இல்லை.  தனது மனைவியால் குழந்தையைப் பெற்ற இயலாது என்பதை மருத்துவர் மூலம் பாண்டியராஜன் அறிகிறார். மனைவியின் உணர்வை புண்படுத்த மனமில்லாமல், அவர் தனது மீதே பழியை ஏற்றுக்கொள்கிறார். அவரின் தந்தை (ஆர். சுந்தர்ராஜன்) ஒரு வாரிசு வேண்டும் என்பதற்காக இரண்டாவது திருமணம் செய்து கொள்ளும்படி பாண்டியராஜனிடம் கூறுகிறார். நேபாளத்திற்கு  வணிக சுற்றுப்பயணத்தில் இருந்தபோது, தவிர்க்க முடியாத சில சூழ்நிலைகளில் நேபாளி பெண்ணை (வினயா) பாண்டியராஜன் திருமணம் செய்கிறார். இதன்பிறகு அவளது வயிற்றில் பாண்டியராஜனின் குழந்தை உருவாகி வளர்கிறது. இதன்பிறகு பாண்டியராஜன் தனது நண்பரின் வீட்டில் அவள் தங்குவதற்கு ஏற்பாடு செய்கிறார். வினயாவுக்கு ஒரு மகன் பிறக்கிறான்.  பாண்டியராஜன் தனது மனைவியின் சம்மதத்துடன் அக்குழந்தையை தத்தெடுக்கிறார். தனது குழந்தையின் அருகில் இருக்க வேண்டும் என்ற தன் ஆசையை அடக்க முடியாமல், நேபாளி பெண்  தன் கணவரின் வீட்டிற்கு சமையல்காரியாக வருகிறாள். பாண்டியராஜனின் தந்தை உண்மையை அறிந்து தனது மகனிடம் வினயாவை ஏற்று ஊர்வசிக்கு விஷயத்தை விளக்குமாறு சொல்கிறார். ஆனால் மனைவியின் எதிர்வினைக்கு பயந்த பாண்டியராஜன் முழு விசயத்தையும் மூடி மறைக்குமாறு தந்தையிடம் கெஞ்சுகிறார்.  ஊர்வசி, வினயாவை வேறொருவருக்கு திருமணம் செய்து வைக்க முயற்சிக்கும்போது கதை உச்சகட்டத்துக்கு வந்து ஒரு திருப்பம் ஏற்படுகிறது. பின்னர் ஊர்வசி  சமரசத்திற்கு வந்து, இரு மனைவிகளும்  கணவருடன் மகிழ்ச்சியுடன் வாழ்வதாக முடிகிறது.

## நடிகர்கள்
* பாண்டியராஜன்
* ஊர்வசி
* வினயா பிரசாத்
* வடிவேலு
* ஆர்.சுந்தர்ராஜன்
* மகேந்திரன்

## இசை
படத்திற்கான இசையை தேவா மேற்கொள்ள, பாடல் வரிகளை வாலியும், வைரமுத்துவும்  எழுதியிருந்தனர்.

## மேற்கோள்கள்

## வெளி இணைப்புகள்
* தாய்க்குலமே தாய்க்குலமே

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
காவல்துறை உங்கள் நண்பன்

**காவல்துறை உங்கள் நண்பன்** (Kavalthurai Ungal Nanban) என்பது ஆர்.டி.எம் என்பவரால் எழுதி இயக்கி 2020இல் வெளிவந்த இந்திய தமிழ் மொழி குற்றப்புனைவு படமாகும். *பி.ஆர். டாக்கீஸ் கார்ப்பரேஷன்*, *வைட் மூன் டாக்கீசு* என்ற பதாகையின் கீழ் இராசபாண்டியன், பாஸ்கரன் பி, சுரேஷ் ரவி ஆகியோர் தயாரித்திருந்தனர். இப்படத்தில் சுரேஷ் ரவி மற்றும் இரவீனா ரவி ஆகியோர் முக்கிய கதாபாத்திரங்களில் நடித்திருந்தனர். ஆர். ஜே. முன்னா, சூப்பர்குட் சுப்பிரமணி மற்றும் சரத் ரவி ஆகியோர் துணை வேடங்களில் நடித்துள்ளனர். இந்த படத்தை இயக்குநர் வெற்றிமாறன் வெளியிட்டார். படம் 27 நவம்பர் 2020 அன்று வெளியிடப்பட்டது.

## நடிகர்கள்

* பிரபுவாக சுரேஷ் ரவி 
* இந்துவாக ரவீனா ரவி 
* கண்ணபிரானாக மைம் கோபி 
* முருகேசனாக சூப்பர்குட் சுப்ரமணியன்
* சதீஷாக சரத் இரவி
* சத்யனாக ஆர்.ஜே முன்னா
* மணிகண்டனாக கதிரவன் பாலு
* செந்திலாக சத்யன்

## தயாரிப்பு
2018 ஆம் ஆண்டில், இரஞ்சித் மணிகண்டன் என்றும் அழைக்கப்படும் திரைப்பட இயக்குநர் ஆர்.டி.எம், தனது அடுத்த படத்தின் தலைப்புக்காக "காவல்துறை உங்கள் நண்பன்" என்ற பிரபல வாக்கியத்தைத் தலைப்பாக்கிக் கொண்டார். தொலைக்காட்சித் தொகுப்பாளர் சுரேஷ் ரவி முக்கியக் கதாபாத்திரத்தில் நடித்திருந்தார். திரைப்பட இயக்குநரும் நடிகரும் முன்பு 2014 ஆம் ஆண்டில் "அதி மேதாவிகள்" என்ற நகைச்சுவைப் படத்தில் இணைந்து பணியாற்றியிருந்தனர். இப்படம் திரையரங்கினில் வெளியாகவில்லை. இந்தப்படம் பற்றி பேசிய சுரேஷ் ரவி, “ காவல்துறை உங்கள் நண்பன் எனது தொழில் வாழ்க்கையின் முதல் கனமான படமாக  இருக்கும். தற்செயலாக ஒன்றிணையும் ஒரு காவல்துறை அதிகாரிக்கும் உணவு விநியோக பையனுக்கும் இடையிலான உறவு குறித்து இந்த படம் பேசும் "என்றார்.  2020 சனவரியில், திரைப்படத் தயாரிப்பாளர் ஜி.தனஞ்சயன் படத்தின் அனைத்து உரிமைகளையும் பெற்றிருந்தார்.

## வரவேற்பு
*பிலிம் கம்பானியன் சௌத்* என்ற பொழுதுபோக்கு வலைதளத்தில் பரத்வாஜ் ரங்கன் எழுதினார், "எழுத்தாளர்-இயக்குநர் ஆர்.டி.எம். வயதானவர் போல் தோன்றியுள்ளார். நான் உண்மையிலேயே கணிக்க முடியாத ஒரு படத்தைப் பார்த்தேன் ". எம். சுகந்த் இந்த படத்தை 5க்கு 3.5 என மதிப்பிட்டு, "அதிகார நிறுவனங்கள் அதை எவ்வாறு துஷ்பிரயோகம் செய்கின்றன என்பதற்கான ஒரு மோசமான கணக்கு" என்றார்.  தி நியூ இந்தியன் எக்ஸ்பிரசின் விமர்சனத்தில் நவீன் தர்சன் எழுதுகையில், இந்த படம் சில வணிக சமரசங்களுக்கு இரையாகாமல் இருந்திருந்தால், இன்னும் நன்றாக இருந்திருக்கும் " என்று எழுதினார். "காவல்துறை உங்கள் நண்பன்" என்ற தலைப்பு காவல்துறையினரை மகிமைப்படுத்தும் மற்றொரு கற்பனையான கதை என்று தெரிகிறது. ஆனால் படத்தின் இயக்குநர் ஆர்.டி.எம் தனது முதல் முயற்சியால் காவல் துறையின் தீய பக்கத்தை பதிவு செய்துள்ளார், இது கடினமானது " என்று சிஃபி. விமர்சனம் செய்தது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
தேசிய குதிரை ஆராய்ச்சி மையம்

**தேசிய குதிரை ஆராய்ச்சி மையம்** *(National Research Centre on Equines)* இந்தியாவில் 7வது ஐந்தாண்டு திட்டத்தின் கீழ் நிறுவப்பட்டது. இந்திய வேளாண் ஆராய்ச்சிக் குழுமமானது குதிரையின் ஆரோக்கியம் மற்றும் உற்பத்திக்கு முக்கியத்துவம் அளிக்கும் இந்திய ஆய்விற்காக இந்த மையத்தினைத் தோற்றுவித்தது.

## வரலாறு
நவம்பர் 26, 1985 அன்று ஐ.சி.ஏ.ஆர் தலைமையகத்தில் திட்ட இயக்குநகர ஆரம்ப இணைப்பிற்குப் பிறகு, ஆராய்ச்சி, குதிரைகளின் சுகாதாரத்திற்காக ஜனவரி 7, 1986 அன்று ஹிசாரில் இம்மையம் செயல்படத் தொடங்கியது.

## பிகானேர் வளாகம்
தேசிய குதிரை ஆராய்ச்சி மையம், பிகானேரில் செப்டம்பர் 28, 1989 அன்று நிறுவப்பட்டது. இம்மையம் குதிரைகளின் உற்பத்தித் திறனை மேம்படுத்துவதற்கான தொழில்நுட்பங்கள் குறித்து ஆராய்ச்சிகளை மேற்கொண்டு வருகிறது. குதிரை மரபியல், ஊட்டச்சத்து, மருத்துவம், இனப்பெருக்கம் மற்றும் மேலாண்மை ஆகியவற்றில் ஆராய்ச்சி நடத்துவதற்கான அதிநவீன ஆய்வகங்கள் இந்த வளாகத்தில் உள்ளன. குதிரை உரிமையாளர்களின் சமூக-பொருளாதார நிலையை மேம்படுத்துவதற்காகக் குதிரையின் செயல்திறனை அதிகரிப்பதற்கான தொழில்நுட்பங்களை உருவாக்குவது குறித்தும் இம்மையம் ஆய்வுகளைச் செய்கின்றது. சுற்றுச்சூழல் சுற்றுலா மூலம் குதிரைகளின் பாதுகாப்பு மற்றும் பரப்புதல் சமீபத்தில் தொடங்கப்பட்டது. ராஜஸ்தானின் உயர் இரக மார்வாரி, குசராத்தின் கத்தியாவரி குதிரைகள், லடாக்கின் ஜான்ஸ்கரி குதிரைகள் மற்றும் மணிப்பூரின் மணிப்பூரி குதிரைகள் மற்றும் பிரான்சின் போய்ட்டோ கழுதைகள் இங்கு வளர்க்கப்படுகின்றன. குதிரைகளைப் பற்றிய அடிப்படை தொழில்நுட்ப விவரங்களைச் சித்தரிப்பதற்காகத் தகவல் மையம் மற்றும் அருங்காட்சியகம் உருவாக்கப்பட்டுள்ளன. குதிரைகளின் விந்தணுக்களைப் பாதுகாக்க கிரையோ பாதுகாப்பு, செயற்கை கருவூட்டல், அல்ட்ராசோனோகிராபி மற்றும் எக்வைன்களின் எண்டோஸ்கோபி பணிகள் வழக்கமாக இங்கு மேற்கொள்ளப்படுகின்றன.

## ஆணை

* உடல்நலம் மற்றும் உற்பத்தி மேலாண்மை குறித்த ஆய்வுகளை மேற்கொள்வது.
* குதிரைகளின் முக்கிய நோய்களைக் கண்டறிதல், கண்காணித்தல் மற்றும் ஆலோசனை வழங்குதல் தேசிய பரிந்துரை வசதி மையமாக செயல்படுவது.

*

## மேற்கோள்கள்

## வெளி இணைப்புகள்

* NRCE வலைத்தளம்
பகுப்பு:Coordinates on Wikidata
பகுப்பு:இந்திய வேளாண்மை ஆய்வு நிலையங்கள்
ரோஜா மலரே

***ரோஜா மலரே*** (*Roja Malare*) என்பது 1997 ஆம் ஆண்டய இந்திய தமிழ் காதல் நாடகத் திரைப்படம் ஆகும். டி. எம். ஜெயமுருகன் இயக்கிய  இப்படத்தில் முரளி, ரிவா பப்பர், அருண் பாண்டியன், ஆனந்த் பாபு ஆகியோர் முக்கிய வேடங்களில் நடித்துள்ளனர். நிர்மலாதேவி ஜெயமுருகன் தயாரித்த இப்படத்திற்கு ஆதித்யானால் இசை அமைக்கபட்டுள்ளது. படம் எதிர்மறையான விமர்சனங்களுடன் 1997 திசம்பர் 5 அன்று வெளியானது.

## கதை
கண்ணன் ( முரளி ) தனது நண்பர்களுடன் ( ஆனந்த் பாபு, செந்தில், மதன் பாப் ) ஒரு இசைக் குழுவில் பாடகராக உள்ளார். கண்ணன் ஒரு கல்லூரி மாணவியான மலர்விழியைக் (ரிவா பப்பர்) காதலிக்கிறான். ஆனால் அவனால் தன் காதலை வெளிப்படுத்தாமல் உள்ளார். மலர்விழிக்கு கண்டிப்புமிக்க தொழிலதிபரான அருணுடன் நிச்சயதார்த்தம் நடக்கிறது. கண்ணனின் காதலை மலர்விழி ஏற்றுக்கொள்வாரா என்பது கதையின் மீதிப் பகுதியின் போக்கை உருவாக்குகிறது.

## நடிகர்கள்
* முரளி கண்ணனாக
* ரிவா பப்பர் மலர்விழியாக
* அருண் பாண்டியன் அருணாக
* ஆனந்த் பாபு அன்புவாக
* செந்தில் பாபுவாக
* மதன் பாப்
* சத்தியப்பிரியா லட்சுமியாக
* கோட்டை பெருமாள்
* ஷோபராஜ்
* டி. எம். ஜெயமுருகன்

## தயாரிப்பு
படத்தில் இடம்பெற்ற பாடல்கள் புனித மேரித் தீவுகளில் படமாக்கப்பட்டன.

## இசை
படத்தின் பின்னணி இசை மற்றும் பாடல் இசையமைப்பை  இசையமைப்பாளர் ஆதித்யன் மேற்கொண்டார். 1997 இல் வெளியான  பாடல் பதிவில், டி. எம். ஜெயமுருகன் எழுதிய ஏழு பாடல்கள் இருந்தன. இந்த படத்தின் பிரபலமான பாடல்களில் ஒன்று "அழகோவியம்".

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:1997 தமிழ்த் திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
மத்திய உள்நாட்டு மீன்வள ஆராய்ச்சி நிறுவனம்

**மத்திய உள்நாட்டு மீன்வள ஆராய்ச்சி நிறுவனம்** (*Central Inland Fisheries Research Institute*-சிஃப்ரி ) என்பது இந்திய வேளாண் ஆராய்ச்சி குழுமத்தின் மீன்வள அறிவியலில் அடிப்படை ஆராய்ச்சிக்கு அர்ப்பணிக்கப்பட்ட தன்னாட்சி நிறுவனம் ஆகும். இந்த நிறுவனம் மேற்கு வங்காளத்தின் கொல்கத்தாவின் பரக்பூரில் அமைந்துள்ளது. இந்த நிறுவனம் 1947இல் நிறுவப்பட்டது.

## மேற்கோள்கள்

## வெளி இணைப்புகள்

* http://www.cifri.res.in/
பகுப்பு:Coordinates on Wikidata
பகுப்பு:இந்திய வேளாண்மை ஆய்வு நிலையங்கள்
அ. சகுந்தலா

**சி. ஐ. டி. சகுந்தலா** என அழைக்கப்படும் **அருணாச்சலம் சகுந்தலா** (*A. Sakunthala*, இறப்பு: 17 செப்டம்பர் 2024) ஒரு இந்திய நடிகையாவார். 600க்கும் மேற்பட்ட தமிழ், தெலுங்கு, கன்னடம், மலையாளப் படங்களில் கதாநாயகியாகவும், குத்தாட்டப் பாடல் நடனக் கலைஞராகவும், வில்லியாகவும் நடித்துள்ளார். இவர் நடிகையாக நடித்த சி. ஐ. டி. சங்கர், என்ற முதல் திரைப்படத்தைத் தொடர்ந்து இவர் "சி.ஐ.டி. சகுந்தலா" என்று குறிப்பிடப்பட்டார். அதன் பிறகு, இவர் மிகவும் பிரபலமானார். சி.ஐ.டி.சங்கர் சாகசங்கள் நிறைந்த ஒரு தமிழ்த் திரைப்படமாகும். இது 1 மே 1970இல் வெளியிடப்பட்டது. தி. இரா. சுந்தரம் இயக்கியுள்ளார். 'தவப்புதல்வன்' படத்தில், சிவாஜி கணேசன் மீது பழிவாங்கும் இரக்கமற்ற வில்லத்தனமான பாத்திரத்தில் நடித்தார். அந்த படம் இரசிகர்களால் பாராட்டப்பட்டது.

## ஆரம்ப கால வாழ்க்கை
சகுந்தலாவின் பிறப்பிடம் சேலத்தின் அரிசிபாளையம் என்ற பகுதியாகும். இவரின் தந்தை அருணாச்சலமும், தாய் ராஜம்மாளும் பழைய தமிழ்ப்படமான சகுந்தலையின் பெயரை இவருக்கு வைத்தனர். இவருக்கு, நான்கு சகோதரர்களும் இரண்டு சகோதரிகளும் உள்ளனர். இவரின் தந்தை  திருவெறும்பூரில் பணிபுரிந்து வந்தார்.

சகுந்தலா சென்னையில் லலிதா - பத்மினி - ராகினி நடத்திவந்த நடன நிகழ்ச்சியில் நடனமாடி வந்தார். அதன்பிறகு, படிப்படியாக திரைத் துறையில் நுழைந்தார். அந்த நாட்களில், "சூரியன் மேற்கேயும் உதிக்கும்" என்ற நாடகத்தில் நடித்தார். ஆரம்ப நாட்களில், படங்களில் குத்துப்பாட்டு நடனக் கலைஞராக நடனமாடினார். ஒரு சில படங்களில் கதாநாயகியின் தோழியாக நடித்தார். சிறிய பாத்திரத்தில் நடித்த ஆரம்பித்த பிறகு, தொழில்துறையில் நன்றாக பிரகாசித்தார்.

## திரைப்பட வாழ்க்கை
படிக்காத மேதை, கை கொடுத்த தெய்வம், திருடன், தவப்புதல்வன், வசந்த மாளிகை, நீதி, பாரத விலாஸ், இராஜராஜ சோழன், பொன்னூஞ்சல் , எங்கள் தங்க ராஜா, தாய், வைர நெஞ்சம், கிரஹப்பிரவேசம், ரோஜாவின் ராஜா, அவன் ஒரு சரித்திரம், ஜஸ்டிஸ் கோபிநாத், அந்தமான் காதலி, அன்பைத்தேடி, நான் வாழவைப்பேன், கீழ்வானம் சிவக்கும் போன்ற படங்களில் நடிகர் சிவாஜிகணேசனுடன் நடித்த இவரது கதாபாத்திரம் குறித்து பரவலாக பேசப்பட்டது.

தரிசனம், கல்யாண ஊர்வலம், வீட்டுக்கு ஒரு பிள்ளை, கட்டிலா தொட்டிலா, தேடிவந்த லட்சுமி, திருமலை தென்குமரி, கருந்தேள் கண்ணாயிரம், அதிர்ஷ்டக்காரன், ரோசக்காரி போன்ற் சில குறிப்பிடத்தக்க படங்களும் இவருக்கு வெற்றியைத் தேடித் தந்தன.

நடிகரும், தமிழகத்தின் முன்னாள் முதல்வருமான எம்.ஜி.ஆருடனும் இவர் என் அண்ணன், இதய வீணை போன்ற திரைப்படங்களில்  நடித்துள்ளார்.

பிற்காலத்தில் படங்களில் நடிப்பதை நிறுத்திய சகுந்தலா தொலைக்காட்சி தொடரில் நடித்து வந்தார்.

## மறைவு
சகுந்தலா தனது 84-ஆவது அகவையில் 2024 செப்டம்பர் 17 அன்று பெங்களூரில் காலமானார்.

## மேற்கோள்கள்

## வெளி இணைப்புகள்

பகுப்பு:1939 பிறப்புகள்
பகுப்பு:1940 பிறப்புகள்
பகுப்பு:2024 இறப்புகள்
பகுப்பு:சேலம் மாவட்ட மக்கள்
பகுப்பு:தமிழ் நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
தேடிவந்த ராசா

**தேடிவந்த ராசா** (*Thedi Vandha Raasa*) என்பது 1995 ஆம் ஆண்டய இந்திய தமிழ் திரைப்படமாகும். பூபதி ராஜா இயக்கிய இப்படத்தை நளினி ராமராஜன் தயாரித்ததார். இப்படத்தில் ராமராஜன், குஷ்பூ,கவுண்டமணி ஆகியோர் முக்கிய வேடங்களில் நடித்துள்ளனர். இப்படத்திற்கு இளையராஜா இசை அமைத்துள்ளார். இந்த படம் வணிக ரீதியாக பெரிய வெற்றியை ஈட்டியதாக அறிவிக்கப்பட்டது.

## கதை
தேவி (குஷ்பூ) தனது மனைவி என்றும் தங்களுக்குப் பிறந்தது என்று ஒரு குழந்தையுடன் ஆனந்த் (ராமராஜன்) சென்னைக்கு வருகிறார். தேவிக்கு குடைசலைத் தருகிறார். பின்னர் தேவிக்கு உண்மை தெரிய வருகிறது. கல்லூரியில் பயின்ற ஆனந்தின் சகோதரியின் மரணத்திற்கு தேவி தான் காரணம் என்று கருதும்  ஆனந்த், தனது இன்னொரு  சகோதரியின் குழந்தையை எடுத்துவந்து தங்கள் குழந்தை  என்று கூறி தேவிக்கு பாடம் கற்பிப்பதற்காக வந்தார். அதன்பிறகு என்ன நடந்தது என்பதே கதை

## நடிகர்கள்

* ராமராஜன்
* குஷ்பூ
*  கவுண்டமணி ஆல்பர்ட் கோதண்டமாக
* விவேக்
* செந்தில்
* கோகிலா
* சனகராஜ்
* ஆனந்தராஜ்
* குமரிமுத்து
* தியாகு
* சீதா
* ராஜன்

## இசை
படத்திற்கு இளையராஜா இசையமைத்தார். பாடல் வரிகளை கவிஞர் புலமைப்பித்தன் மற்றும் கவிஞர் காமகோடியன் ஆகியோர் எழுதினர்.

* "சின்னஞ் சிறு. . . " மலேசியா வாசுதேவன், உமா ராமணன்
* "எதையும் தங்கும். . . " மலேசியா வாசுதேவன்
* "நியாயம் கிடைக்காமல். . . " மனோ
* "ராசவே தேடி. . . " இளையராஜா, எஸ். என். சுரேந்தர் மற்றும் குழுவினர்
* "வம்பு பண்ணா. . . " மலேசியா வாசுதேவன்

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பூஜா தேவரியா

**பூஜா தேவரியா** (Pooja Devariya) ஒரு இந்திய திரைப்படங்களிலும், நாடகங்களிலும் நடித்து வரும் ஒரு நடிகையார். இவர் தமிழ் திரையுலகில் தோன்றி வருகிறார். செல்வராகவனின் மயக்கம் என்ன (2011) என்ற திரைப்படத்தில் அறிமுகமானர். அதற்கு பிறகு, 2015 ஆம் ஆண்டில் படங்களுக்குத் திரும்புவதற்கு முன்பு, ஸ்ட்ரே பேக்டரி என்ற நாடக நிறுவனத்தில் சில காலம் பணியாற்றினார். தமிழ்நாட்டின் சென்னையிலுள்ள அடையாறிலுள்ள புனித மைக்கேல் அகாதமியில் தனது உயர்நிலைப் பள்ளியை முடித்தார்.

## தொழில்
2010 ஆம் ஆண்டில், இவர் *ஸ்ட்ரே பேக்டரி* என்ற நாடகக் குழுவில் சேர்ந்தார். நிறுவனத்துடன் மேடை நிகழ்ச்சிகள் மற்றும் இணையவழி *வீடியோ*க்களில் பணியாற்றியுள்ளார். *டர்ட்டி டான்சிங்* என்ற நிகழ்ச்சித் தயாரிப்பின் போது, இவரை, செல்வராகவனின் மனைவி கீதாஞ்சலி தனது கணவருக்கு பரிந்துரைத்தார். மேலும் நடிகை தனது "மயக்கம் என்ன" (2011) படத்தில் நடிகர் தனுஷுடன் பத்மினி என்ற வேடத்தில் நடித்திருந்தார்.

2015 ஆம் ஆண்டில், இவர் கார்த்திக் சுப்புராஜ் இயக்கிய இறைவி, இயக்குநர் மணிகண்டன். எம் இயக்கியிருந்த குற்றமே தண்டனை உள்ளிட்ட ஆறு படங்களில் நடித்துள்ளார்.

ஒரு விளம்பர நடிகையாக, இவர் நடிகர் நரேன் வெயிஸுடன் இந்தியா டுடே பத்திரிகையின் அட்டைப்படத்தில் பல முறை தோன்றியுள்ளார். மேலும், இவர், "*மாயா பிரம் மதுரை*" என்ற நாடகம் மூலம் இயக்குநராகவும் அறிமுகமானார்.

## குறிப்புகள்

## வெளி இணைப்புகள்
*
*
*

பகுப்பு:1991 பிறப்புகள்
பகுப்பு:சென்னை நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
ஜுரு (மலேசியா)

**ஜுரு** (ஆங்கிலம்: *Juru*; மலாய்: *Juru*; சீனம்: *柔府*); என்பது மலேசியா, பினாங்கு, மத்திய செபராங் பிறை மாவட்டத்தில் அமைந்துள்ள ஒரு நகரம். இந்த நகரத்திற்கு தென்மேற்கில் புக்கிட் மெர்தாஜாம்; பிறை நகரங்கள் உள்ளன. 

கம்போங் ஜூரு எனும் கிராமத்தின் பெயரால் இந்த நகருக்கும் பெயரிடப்பட்டது. அதே வேளையில், கம்போங் ஜூரு கிராமத்திற்கு சுங்கை ஜூரு எனும் ஜூரு ஆற்றின் பெயரால் பெயரிடப்பட்டது.

புவியியல் ரீதியாக இந்த நகரம், மத்திய செபராங் பிறை மாவட்டத்தில் உள்ள புக்கிட் மெர்தாஜாம் நகரின் ஒரு பகுதியாகும்.

## பொது

இந்த ஜுரு நகரம் பட்டர்வொர்த் நகரத்தையும்; பாயான் லெப்பாஸ் நகரத்தையும்; வடக்கு-தெற்கு விரைவுசாலை (மலேசியா) மூலமாக இணைக்கின்றது.

மலேசிய வடக்கு-தெற்கு விரைவுசாலையின் ஒரு பிரதான அமைப்பில் அமைந்து இருப்பதாலும்; பினாங்குத் தீவிற்கு மிக அருகில் இருப்பதாலும்; இந்த நகரம் பிரபலம் அடைந்தது. 

இங்குள்ள *ஆட்டோ சிட்டி* *(Auto City)* எனும் குறுநகரம்; வாகன விற்பனைக்குப் புகழ்பெற்ற இடமாக விளங்குகிறது. வாகனங்கள் விற்பனைக்காகவே உருவாக்கப்பட்ட ஒரு சிறிய நகரமாக இந்த *ஆட்டோ சிட்டி* அறியப் படுகிறது.

### புக்கிட் தெங்கா

ஜுரு நகரம் கோலாலம்பூரில் இருந்து 330 கி.மீ தொலைவிலும்; பினாங்கு, ஜார்ஜ் டவுன் நகரில் இருந்து 17 கி.மீ தொலைவிலும் உள்ளது. இங்குள்ள ஜூரு ஆறு ஒரு முக்கியமான ஆறாகும்.

புவியியல் ரீதியாக இந்த நகரம், மத்திய செபராங் பிறையில் உள்ள புக்கிட் மெர்தாஜாம் நகரின் ஒரு பகுதியாகும். பெருமளவில் தொழில் மயமாக்கப்பட்ட புக்கிட் தெங்கா *(Bukit Tengah)* மற்றும் புக்கிட் மின்யாக் *(Bukit Minyak)* போன்ற பல பகுதிகளை உள்ளடக்கி உள்ளது. 

### அருகாமையில் உள்ள இடங்கள்

* கம்போங் பாகன் நியோர் *(Kampung Bagan Nyior)*
* கோலா ஜூரு *(Kuala Juru)*
* கம்போங் சுங்கை செமிலாங் *(Kampung Sungai Semilang)*
* கம்போங் புக்கிட் கெச்சில் *(Kampung Bukit Kecil)* 
* கம்போங் தோக் கங்கார் *(Kampung Tok Kangar)*

## மேலும் பார்க்க
* ஜோர்ஜ் டவுன் பினாங்கு பெருநகர பகுதி
* செபராங் பிறை

## மேற்கோள்கள்

பகுப்பு:மலேசிய நகரங்கள்‎
பகுப்பு:பினாங்கு மாநிலத்தின் நகரங்கள்‎
புதல்வன்

**புதல்வன்** (*Pudhalvan*)  என்பது 1997 ஆம் ஆண்டய தமிழ் குற்றத் திரைப்படமாகும். இப்பபடத்தை செல்வா விநாயகம் இயக்கியுள்ளார். இவர் இதற்கு முன்பு கோட்டை வாசல் (1992) மற்றும் *[[அரண்மனைக்காவலன் (திரைப்படம்)|அரண்மனைக்காவலன்]]* (1994) ஆகிய படங்களை இயக்கியிருந்தார். இப்படத்தில் ராம்கி, பிரகதி ஆகியோர் முக்கிய கதாபாத்திரங்களில் நடித்துள்ளனர். மேலும் விஜயகுமார், ஜெயந்தி, புதுமுகம் ராகவி, மோகன் நடராஜன், எஸ். என். வசந்த், இராஜா ரவீந்தர் ஆகியோர் துணை வேடங்களில் நடித்துள்ளனர். இந்த படத்திற்கு தேவா இசை அமைத்துள்ளார். படமானது  26 திசம்பர் 1997 அன்று வெளியானது. இந்த படம் தெலுங்குத் திரைப்படமான *தோஷி நிர்தோஷி* (1990) படத்தின் மறு ஆக்கமாகும்.

## கதை
சிவா ( ராம்கி ) ஒரு நேர்மையான காவல் ஆய்வாளர், அவனது தாயார் இறந்தபிறகு நீதிபதி சத்தியமூர்த்தியால் ( விஜயகுமார் )  வளர்க்கப்பட்டவன். சத்தியமூர்த்திக்கு  ரமேஷ் (எஸ். என். வசந்த்) மற்றும் ராஜா (ராஜா ரவீந்தர்) என்ற இரண்டு மகன்கள் உண்டு. செல்வாக்குமிக்க கடத்தல்காரர் முதலியார் (மோகன் நடராஜன்)  சிவா மற்றும் சத்தியமூர்த்தியுடன் மோதுகிறார். சிவாவும் கல்லூரி மாணவியுமான பிரியாவும் ( பிரகதி )  காதலிக்கிறனர். பின்னர் அவர்கள் சத்தியமூர்த்தியின் ஆசீர்வாதத்துடன் திருமணம் செய்து கொள்கிறார்கள்.

ஒரு நாள், ராஜா முதலியாரின் மகளை பாலியல் பலாத்காரம் செய்கிறான். அடுத்த நாள், ராஜா இறந்து கிடக்கிறான். சிவா விசாரணை நடத்துகிறான். ராஜாவை கொன்றதாக ரமேஷ் தனது தந்தையிடம் ஒப்புக்கொள்கிறான். சத்யமூர்த்தி ரமேஷை என்ன விலை கொடுத்தாவது பாதுகாக்க முடிவு செய்கிறார். அதே நேரத்தில் சிவா ரமேஷை சிறைக்கு அனுப்ப விரும்புகிறான். பின்னர் என்ன நடக்கிறது என்பது கதையின் முக்கிய அம்சமாக உள்ளது.

## நடிகர்கள்

*ராம்கி (நடிகர்) காவல் ஆய்வாளர் சிவாவாக
*பிரகதி பிரியாவாக
*விஜயகுமார் சத்தியமூர்த்தி
*ஜெயந்தி பார்வதியாக
*இராணி
*ஐ. எஸ். முருகேசன்
*பாண்டு
*வாசு (நகைச்சுவை நடிகர்)
*மோகன் நடராஜன் முதலியாராக
*எஸ். என். வசந்த் ரமேசாக
*இராஜா ரவீந்தர் இராஜாவாக
*சௌந்தர் சௌந்தராக
*திடீர் கண்ணையா
*இராகவி
*மானேஜர் சீனா
*வின்சண்ட் ராய்
*அனுஜா
*எம். ஜி. இராஜகோபால்
*ஆர். கே.
*முஸ்தபா
*முகிலன்

## இசை
படத்திற்கான பின்னணி இசை மற்றும் பாடல் ஆகியவற்றுக்கான இசையை  திரைப்பட இசையமைப்பாளர் தேவா மேற்கொண்டார். 1997 இல் வெளியான இந்த படத்தின் பாடல் பதிவில், வைரமுத்து எழுதிய வரிகளுடன் கூடிய 5 பாடல்கள் இருந்தன.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1997 தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
மாமுக்கோயா

**மாமுக்கோயா** (*Mamukkoya*, 5 சூலை 1946 – 26 ஏப்ரல் 2023) மலையாளத் திரைப்படத்துறையில் பணியாற்றி வருவதற்காக அறியப்பட்ட ஒரு இந்திய திரைப்பட நடிகராவார். மேலும், *ஃபிளமென்ஸ் ஆஃப் பாரடைஸ்* என்ற பிரெஞ்சு திரைப்படத்திலும் தோன்றியுள்ளார். இவர் பெரும்பாலும் நகைச்சுவை வேடங்களில் நடித்து வருகிறார். மாப்பிள்ளா பேச்சுவழக்கிலும், அதன் பாணியின் இவரது தனித்துவமான பயன்பாடு தொழில்துறையில் இவரது இருப்பைக் குறிக்கிறது. இவர் 450க்கும் மேற்பட்ட மலையாளப் படங்களில் நடித்துள்ளார். மேலும் மலையாளத் திரையுலகில் சிறந்த நகைச்சுவை நடிகருக்கான மாநில விருதை வென்றவருமாவார்.

## குடும்பம்
இவர் 5 சூலை 1946இல் சாலிகண்டியில் முகம்மது மற்றும் இம்பாச்சி ஆயிசா ஆகியோருக்கு பிறந்தார். இவருக்கு கோயாகுட்டி என்ற சகோதரர் உள்ளார். இவர் தனது ஆரம்பக் கல்வியை கோழிக்கோட்டிலுள்ள எம்.எம் உயர்நிலைப் பள்ளியில் பெற்றார்.

இவர் சுகாரா என்பவரை மணந்தார். இந்த தம்பதியருக்கு முகம்மது நிசார், சாகிதா, நதியா மற்றும் அப்துல் ரசீத் ஆகிய நான்கு குழந்தைகள் உள்ளனர். இவர் கோழிக்கோடு அருகே பேப்பூரில் வசித்து வருகிறார்.

## தொழில்
மாமுக்கோயா நாடக நடிகராக தனது வாழ்க்கையைத் தொடங்கினார். *அன்யருடே பூமி* (1979) மூலம் திரைத்துறையில் இவருக்கு வாய்ப்பு கிடைத்தது. மலையாளத் திரைப்படத்துறையில் இவரது இரண்டாவது நுழைவு எஸ். கொன்னாத்தின் "சுருமைட்ட கண்ணுகள்" என்பதன் மூலம் இருந்தது. இந்த படத்திற்குப் பிறகு, இவரை சத்யன் அந்திக்காடுவிடம் திரைக்கதை எழுத்தாளர் சிறீனிவாசன் அறிமுகப்படுத்தினார். இவர் காந்திநகர் இரண்டாவது தெருவில் ஒரு பாத்திரத்தில் தோன்றினார். சத்யன் அந்திக்காட்டின் இயக்கத்தில் மோகன்லால் - சீனிவாசன் ஆகியோரின் நடிப்பில் வெளியான, "நடோடிகாற‌்‌‌‌று" (1987) என்ற படத்தில் கபூர் என்ற பாத்திரத்தில் இவரது நடிப்பு மலையாளத் திரையுலகில் இவருக்கு ஒரு முக்கிய இடத்தை பெற்றுத்தந்தது. "பெருமழக்காலம்" (2004) திரைப்படத்தில் இவரது விருது பெற்ற நடிப்பு நகைச்சுவை அல்லாத பாத்திரங்களையும் எளிதில் கையாள முடியும் என்பதை நிரூபித்தது. "*கோரப்பன், தி கிரேட்*" (2001) படத்தில் தலைப்பு வேடத்தில் நடித்தார். இது இவரை சந்தனக் கடத்தல் வீரப்பன் பாத்திரத்தைச் சித்தரித்தது. பெருமழக்காலம் படத்திற்காக 2004 ஆம் ஆண்டில் இரண்டாவது சிறந்த நடிகருக்கான கேரள மாநில விருதைப் பெற்றார்.

## குறும்படங்கள்
* மாப்பிள்ளா இலகாலாவின் "*நேட்டிவ் பாப்பா*" 
* ஜாகீன் தொலைக்காட்சியின் "*அல் மொயுடு*" 
* போதி சைலண்ட் ஸ்கேப்பின் "*புயூனரல்ஸ் ஆப் நேட்டிவ் சன்*" 

## குறிப்புகள்

## வெளி இணைப்புகள்
*
* Memoirs written by Film Star Mamukkoya with Thaha Madayi
Publisher: DC Books, Kottayam Pages: 102 Paperback
* Jeevitham: Mamukkoya/Kozhikode 

பகுப்பு:மலையாளத் தொலைக்காட்சி நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:1946 பிறப்புகள்
பகுப்பு:கேரள மாநில திரைப்பட விருது வென்றவர்கள்
பகுப்பு:2023 இறப்புகள்
ஜூரு

**ஜூரு** என்பது பலவற்றை குறிப்பிடலாம்:

* ஜூரு, ஈரான், ஈரானில் உள்ள ஒரு கிராமம்
* ஜூரு, மலேசியா, மலேசியாவில் உள்ள குடியிருப்பு
* ஜூரு, பராபா, பிரேசிலில் உள்ள ஒரு நகராட்சி
* ஜூரு மக்கள், ஆஸ்திரேலியாவின் இனக்குழு
* ஜூரு மொழி, ஆஸ்திரேலிய மொழி

## மேலும் காண்க

* காவ் ஜூரு, சீன அரசியல்வாதி
* ஜூரோ, குயின்ஸ்லாந்து
* ஜூரோ (தெளிவின்மை)

பகுப்பு:பக்கவழி நெறிப்படுத்தல்
ஜூரு, பரய்பா

**ஜூரு, பரய்பா** (*Juru, Paraíba*) என்பது பிரேசிலின் வடகிழக்கு பிராந்தியத்தில் உள்ள பரய்பா மாநிலத்தில் உள்ள ஒரு நகராட்சி ஆகும்.    

## மேலும் காண்க

* பராபாவில் உள்ள நகராட்சிகளின் பட்டியல்

## மேற்கோள்கள்

பகுப்பு:பிரேசில்